**Жақсы №1 орта мектебі**

**Сынып сағаты**

**Тақырыбы: «Менің елім – Тәуелсіз Қазақстан»**

Сынып: 6 «ә»

Сынып жетекешісі: Кенжебаев А.К.

2018-2019 оқу жылы

**Тақырыбы: «Менің елім – Тәуелсіз Қазақстан»**

**Мақсаты:**  
Еліміздің өткеніне, бүгініне, ертеңіне көз жіберіп шолу жасау. Өз еліміздің тілін, тарихын, салт – дәстүрін, әдебиетін қадір тұтып, құрметтеу. Қазақ елімізді әлем-дік деңгейге жеткізу – біздің қолымызда екенін айтып түсіндіру. Оқушыларға патриоттық тәрбие беру. Еліне, Отанына, туған жеріне деген сүйіспеншілігін арттыру.

**Көрнекілігі:** нақыл сөздер,плакаттар,буклеттер,музыкалық жабдық

**Әнұран орындалады**

Әжесі жүн түтіп отырады. Немересі далада ойнап жүреді.

*Әжесі:* — Е, ботам-ау! Бергеніңе шүкір…

*Немересі*: — Әже, әжетай. Далада керемет болып жатыр. Аспанға жарқылдаған салют атып, адамдар қуанышқа бөленіп жатыр, жүріңіз көрейік.

*Әжес*і: — Е, е, жарығым, бұл қуаныш Тәуелсіздіктің мейрамына арналған керемет қой! Жақсылығың ұзағынан болсын!

*Немересі*: — Әжетай, Тәуелсіздік деген не?

*Әжесі:* — Тәуелсіздік деген еркіндігің, бостандығың, бақытың, балам. Біздің кезімізде бұндай еркіндік болған жоқ. Әне, қарашы, күннің өзі күлімдеп тұр. Бұл Тәуелсіздіктің мәңгі жарық күні.

*Немересі*: — Ендеше мен жолдастарымнан сүйінші сұраймын. Алақай, сүйінші, сүйінші, сүйінші! Тәуелсіздіктің таңы атып келеді!

**«Тәуелсіздік» талдау**

Армандарды жақындатып тым алыс,  
Біздің жаққа жеткен екен жылы ағыс.  
Егемендік - ел бақыты, ертеңі,  
О, халайық! Құтты болсын қуаныш!  
  
Азат өлкем күндей күлген шығыстан,  
Асыл елім жан - жүректі ұғысқан.  
Ата бабам аңсап өткен бақытым,  
Айналайын, Қазақстан - Гүлстан!

Тәуелсіздік мәңгілік сақталсын,   
Алдымызда барлық үміт ақталсын   
Тату – тәтті бірлік болып қашанда   
Бейбіт өмір бар халықпен жақталсын.   
  
Енді міне біз тәуелсіз ел болдық   
Басқалармен терезесі тең болдық   
Әрқашанда біз дайынбыз тайсалмай   
Отан үшін болуға да құрбандық 

Егемендік – бұл елімнің елдігі,

Егемендік – барлық ұлттың теңдігі.

Егемендік – елін, жерін қорғаған,

Ербол менен Қайраттардың ерлігі.

Желтоқсаным – тәуелсіздік тірегі,

Желтоқсанды қадір тұтып тұр елі.

Есте сақтап ағалардың ерлігін,

Жүректерге сақтау керек үнемі.

Желтоқсаннан бастау алған теңдігі,

Қазағымның өркендеді елдігі.

Құрбан болған Тәуелсіздік жолында

Ағалардың ұмытылмас ерлігі.

Құтты болсын тәуелсіздік мерекесі,

Мықты болсын елімнің керегесі.

Тату-тәтті боп халқымыз әрқашан,

Кетпесін туған жердің берекесі.

**Мұғалім:** Мен – қазақпын, мың өліп, мың тірілген...

Ж. Молдағалиевтің осы өлең жолдары қазақ деген дана халықтың бүкіл болмысы мен өмір жолын айғақтап бергендей: ақтабан шұбырынды, алқакөл сұлама, 30-жылдардағы ашаршылық, 37- жылдардағы нәубет, 1941-1945 жылдардағы Ұлы Отан Соғысы, желтоқсан көтерілісі:

Тәуелсіздіктің құны міне осындай...

1991 жылы он алтыншы желтоқсан күні Қазақстан Республикасы Тәуелсіз мемлекет болып жарияланды. Осы Тәуелсіздік алган аздаган жылда коптеген жетістікке жетті.Мұның барлыгы елбасымыз Нурсултан Назарбаевтың арқасында.Біз бұл Бақты багалауымыз керек.

1-**жүргізуші**: 1723-1725 жылдар Ақтабан шұбырынды.

**2- жүргізуші**: 1836-1838 жылдар Ішкі Бөкей ордасындағы көтерілісі

1-**жүргізуші**:1837-1847 жылдар Кенесары Қасымұлы бастаған ұлт-азаттық көтеріліс.

**2-жүргізуші**: 1916 жылы Амангелді Иманов бастаған ұлт-азаттық көтеріліс.

**1-жүргізуші**: 1932-1933 жылдар ашаршылық кезеңі.

**2-жүргізуші**: 1936-1938 жылдар репрессия кезеңі.

**1-жүргізуші**: 1941-1945 жылдар Ұлы Отан соғысы.

**2-жүргізуші**: 1986 жылы Желтоқсан оқиғасы.

**1-жүргізуші**: Қазақ халқын дүниежүзіне танытқан бұл оқиғаның алғашқы құрбандары Қайрат Рұсқұлбеков, Ләззат Асанова, Жансая Сабитова, Ербол Сыпатаевтарды еске алып, олардың рухына тағзым ету парызымыз. 1986 жылдың желтоқсаны бүкіл ұлтымыздың жанын жаралап, жүрегіне ызғар шашып кетті, бостандық үшін өрімдей жап-жас қыз-жігіттер құрбан болды. Біз әрдайым Қайраттың от жүрек үніне, қыздардың намысын қорғаған ерлігіне, күнәсіз күйіп кеткен келбетіне бас иеміз.

**Бейне ролик «Желтоқсан желі»**

**2-жүргізуші**: «Орнында бар оңалар» демекші, ел орнында, жер орнында, жерге жетер байлық жоқ. Жер болса, ел болады, ел болса ер болады. Ерлеріміздің арқа-сында «Қазақстан» егеменді ел болып, дүниежүзіне танылды. 120-дан аса ұлт өкілдері тұратын осынау қасиетті мекенде, асқақтаған өлкеде, кеңшілігі керемет дархан дастархандай далада, егіні теңіздей толқыған, төрт түлігі өрбіген, өндірісі өркендеген мекенде өмір сүруші әрбір адам өз Отанын жанындай сүйіп, оның көк байрағын көкке көтеруді мақтаныш тұтады.  
Қазақпын, еңселі елмін егеменді,  
Кеңейттім кең әлемге керегемді.  
Мұхиттың ар жағында жатқан жұрттар  
Таныды тепе-тең деп тереземді.  
Қазақпын, қойнауы-құт, жері-дархан,  
Әнімді бес құрлықтың бәрінде айтам.

**Мұғалім:**

Тәуелсіз Қазақстан – ұлы Отаным,

Көк туымды қалайша құлатармын.

Тып-тыныш тұрып жатқан жайымыз бар,

Бәріміз баласындай бір атаның.

Елімізде бақ-береке, ырыс болсын,

Қызыл тілім қанжардай қылыш болсын.

Халқымның ахуалы дұрыс болсын.

Еліміз әрқашанда тыныш болсын! – дей отырып, ашық тәрбие сабағымызды

қорытындылаймыз!